text: বরিশালে প্রাইমারি স্কুলের শিক্ষকদের বিভাগীয় সমাবেশ | আজকের বার্তা
  প্রকাশিত : জানুয়ারি ৩১, ২০১৮, ১৪:৫৩
  নিজস্ব প্রতিবেদক: সহকারী শিক্ষক থেকে প্রধান শিক্ষক পদে চলতি দায়িত্ব নয়, সরাসরি প্রধান শিক্ষক পদে পদোন্নতিসহ ৫ দফা দাবিতে বরিশালে বিভাগীয় সমাবেশ অনুষ্ঠিত হয়েছে। বাংলাদেশ সরকারী প্রাথমিক বিদ্যালয় শিক্ষক সমিতি বিভাগীয় কমিটির উদ্যোগে বুধবার সকাল ১১টায় নগরীর সদর রোডের অশ্বিনী কুমার হলে এ সমাবেশ অনুষ্ঠিত হয়। এতে প্রধান অতিথির বক্তৃতা করেন সংগঠনের কেন্দ্রিয় কমিটির সভাপতি মুহা. আ. আউয়াল তালুকদার।
  সংগঠনের বরিশাল জেলা কমিটির সভাপতি মো. আব্দুল হান্নানের সভাপতিত্বে সমাবেশে বিশেষ অতিথির বক্তব্য রাখেন কেন্দ্রিয় কমিটির নির্বাহী সভাপতি ওয়েছ আহম্মেদ চৌধুরী, কেন্দ্রিয় কমিটির মহা-সম্পাদক আমিনুল ইসলাম চৌধুরী, বরিশাল জেলা কমিটির সাধারণ সম্পাদক মো. মতিউর রহমানসহ অন্যান্য অতিথিবৃন্দ।
  বক্তারা সহকারী শিক্ষক হিসেবে তিনটি টাইম স্কেল পেয়ে পদোন্নতিপ্রাপ্ত প্রধান শিক্ষকদের উন্নীত বেতন স্কেলে অন্তর্ভূক্ত করা ও সহকারী শিক্ষক থেকে প্রধান শিক্ষক পদে চলতি দায়িত্ব না দিয়ে সরাসরি প্রধান শিক্ষক পদে পদোন্নতিসহ ৫ দফা দাবি মেনে নেওয়ার জন্য সরকারের প্রতি আহ্বান জানান।